钦定古今图书集成/明伦汇编/氏族典/第069卷 > 朱善
## 钦定古今图书集成/明伦汇编/氏族典/第069卷 > 朱善

按《明外史刘三吾传》：“朱善，字备万，丰城人。九岁通经
史大义，能属文。元末兵乱，隐山中，著《诗经解颐史辑》。
事继母以孝闻。洪武初，为南昌教授。八年，对廷试第
一，授翰林院修撰。奏对失旨，谪辽东教授。未至，放还
乡，召为翰林待诏。十八年，擢文渊阁大学士，论说多
称旨。未几，请告归。卒年七十二。正德中，谥文恪。”